70. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 10 της 30 Δεκ. 1964/8 Ιαν. 1965 (ΦΕΚ Α΄  4) Περί διορισμού Επιτρόπου του Κράτους παρά τη Αγροτική Τραπέζη Ελλάδος, προσόντων, αρμοδιοτήτων, αποδοχών αυτού κλπ. Έχοντες υπ’ όψιν την παρ. 4 του άρθρ. 2 του Ν.Δ. 4355/1964 περί αρμοδιοτήτων του Υπουργείου Συντονισμού, τη υπ’ αριθ. 800/1964 γνωμοδότησιν του Συμβουλίου Επικρατείας ως και την υπ’ αριθ. 565/1964 τοιαύτην του Ανωτάτου Συμβουλίου Δημοσίων Υπηρεσιών προτάσει του Προέδρου της Κυβερνήσεως, του Υπουργού Συντονισμού και του επί της Γεωργίας Υπουργού, αποφασίζομεν και διατάσσομεν: Άρθρον μόνον.-1.Διορίζεται Επίτροπος του Κράτους, παρά τη Αγροτική Τραπέζη της Ελλάδος, επί τριετεί θητεία και επί σχέσει Δημοσίου Δικαίου, ο κεκτημένος πτυχίον Νομικής ή Σχολής Νομικών και Οικονομικών Επιστημών ή Ανωτάτης Σχολής Οικονομικών και Εμπορικών Επιστημών της ημεδαπής ή ισοτίμου και ομοειδούς προς ταύτας Σχολής της αλλοδαπής και ευδόκιμον απασχόλησιν περί τα αγροτικά προβλήματα. Ο διορισμός του Επιτρόπου του Κράτους ενεργείται δι’ αποφάσεως του Προέδρου της Κυβερνήσεως. Ο Επίτροπος υπάγεται υπό την εποπτείαν του Υπουργού Γεωργίας. Αι μηνιαίαι αποδοχαί αυτού ορίζονται εις δραχ. 12.000 καταβαλλόμεναι υπό της Α.Τ.Ε.. 2.Ο Επίτροπος του Κράτους έχει τας ακολούθους αρμοδιότητας και δικαιοδοσίας. α)Παρακολουθεί την τήρησιν των Νόμων και των κανονισμών οίτινες διέπουν την Αγροτικήν Τράπεζαν της Ελλάδος και τας εν γένει εργασίας της Διοικήσεως της Τραπέζης και υποβάλλει τας περί αυτών απόψεις και παρατηρήσεις του εις την Κυβέρνησιν δια του Υπουργού της Γεωργίας. β)Παρίσταται εις τας συνεδριάσεις του Διοικητικού Συμβουλίου της Α.Τ.Ε., όπου καλείται υποχρεωτικώς, μετέχων αυτού μετά γνώμην και άνευ ψήφου. 3.Εις τον μετέχοντα των συνεδριάσεων του Διοικητικού Συμβουλίου της ΑΤΕ Επίτροπον, καταβάλλεται η αποζημίωσις των μετεχόντων εις αυτό Συμβούλων. Εις τον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 212,23 Σελ. 212,23(α) Αγροτική Τράπεζα 12.Θ.ζ.69-70 12.Θ.ζ.70 Αγροτική Τράπεζα 